কুষ্টিয়া মডেল থানার ওসি নাসির উদ্দিন জানান, সদর উপজেলার কুবরহাট মাদ্রাসাপাড়া এলাকায় মাদক বেচা-কেনা চলছিল। গোপন সংবাদের ভিত্তিতে খবর পেয়ে রাত সোয়া ২টার দিকে মডেল থানার পুলিশ ঘটনাস্থলে পৌঁছায়। এ সময় মাদক ব্যবসায়ীরা পুলিশের উপর গুলি বর্ষণ করে। এ সময় পুলিশও পাল্টা গুলি চালায়। গোলাগুলির এক পর্যায়ে ঘটনাস্থল থেকে গুলিবিদ্ধ এক যুবককে উদ্ধার করে কুষ্টিয়া ২৫০ শয্যাবিশিষ্ট জেনারেল হাসপাতালে নিয়ে গেলে কর্তব্যরত চিকিৎসক তাকে মৃত ঘোষণা করে। এ ঘটনায় চারজন পুলিশ সদস্য আহত হয়। ঘটনাস্থল থেকে পুলিশ একটি বিদেশি পিস্তল, ২টি পিস্তলের ম্যাগজিন, ৩ রাউন্ড গুলি ও ৮০০ পিস ইয়াবা উদ্ধার করেছে।